Canada

'U **Canada** (o **Canadà**) Jè 'nu State Federale multinaziunale ca combrende dice Provinge e ttrè Territorie jndr'à vanne nord de ll'America settendrionale, e jè delimitate da ll'Oceane Atlàndeche ad est, da 'u Pacifeche ad ovest e da ll'Oceane Arteche a nord. Jè, dope 'a Russie, 'u paise cchiù spannùte d'u munne e confine cu lle Statère Aunìte d'Americhe a sud e a nord-ovest (Alaska).

'U Canada jè 'na democrazie parlamendare e 'na monarchie costituziunale, guvernate d'a Reggine Lesabbètte II d'u Regne Aunìte. 'U Canada ha ottenute le 'ndependenze da 'u Regne Aunìte attraverse 'nu longhe prucesse de emancipaziune, ca s'ète svolte 'mbrà 'u 1867 ed 'u 1982.

Jè 'nu state multiculturale e bilènghe: le 'nglise ed 'u frangese sonde le lèghe ufficiale, cu 'na paretate de status. Comunque jndr'ô Canada, pe' 'u motive d'a combosiziune d'a popolazzione, furmate da 'nu munne de etnie, ed a lle condinue flusse immigratorie, sonde parlate assaje otre lènghe. 
Jndr'ô 2006 'a provinge d'u Québec jè state recanosciute cumme naziune. 'U bilènguisme 'mbone ad 'u guverne federale l'obbleghe ccu fornisce servizie jndre totte e dò lle lènghe ufficiale d'u paise.

'U Canada ha forte legame economece e, jndr'ô Canada 'nglise pure culturali, cu lle State Aunìte d'Americhe.

Le crestiáne sonde chiamate *canadesi* o pure, pe' stè sciucànne, *canucks*.

'U nome se penze ca hàve origgene jndr'ô 1535, duranne le esploraziune longhe 'u jume San Lorenzo combiute da Jacques Cartier. Alcune Irochese se referirone ad 'u villagge de Stadacona, 'a future cetate de Quebec, ausanne 'u termine *kanata* (ca jndr'à lòre lènga vuè ccu dice *villagge*, *comunetate*). Jacques Cartier ha ausate accussì 'u nome Canada pe' totte 'u territorie jndre cui se iacchieve 'u villagge de Stadacona. Jndr'à lle anne ca sonde avenùte nnande 'u nome innecave sus a lle carte sciugrafeche totte le territorie a nord d'u jume San Lorenzo.

Jndr'à lle sèchele XVII e XVIII 'u nome Canada ha state ausate pe' innecà le territorie d'a Nuève Frange, spannènnone vije vije l'ause fine a recombrennerve alcune vanne de lle territorie statunitense de ôsce a die.
Jndr'ô 1791, 'u *Canada Act* a scucchiáte 'a provinge d'u Quebec jndre dò vanne: 'u Haut Canada ed 'u Bas Canada. Le dò colonie fùrene reaunite jndr'ô 1841, cu 'u nome de *Provinge d'u Canada*.

Jndr'ô 1867, pe' spiccià, 'u British North America Act aunì 'a Nuève Scozie ed 'u New Brunswick a Quebec e Ontario, facendone "'nu uneche dominie sutte 'u nome d'u Canada" (scacchianne quiste nome 'nvece de lle otre ca fùrene proposte: Victorialand, Borealia, Cabotia, Tuponia - The United Provinces of North America, Superior, Norland e Hochelaga).

## Popolazzione

### Etnie
Jndr'ô cenzimènde canadese d'u 2001, a le canadese avenève chieste 'a lòre origgene: (le percenduale superane 'u 100%, a cause d'a multiple origgene etneche de 'na granna vanne de le javitànde)

*  Canadese (29,43%)
*  Bretànneche (34,2%)
*  Frangese (15,8%)
*  Irlannese (12,9%)
*  Tedesche (9,25%)
*  Tagliàne (4,3%)
*  Cenise (3,7%)
*  Ucraine (3,61%)
*  Olannese (3,12%)
*  Pulacche (2,76%)
*  Norveggese (1,23%)
*  Purtughese (1,21%)
*  Russe (1,14%)
*  Svedese (0,95%)
*  Ungherese (0,90%)
Fonde:  Statisteche sus 'u cenzimènde generale d'u Canada - 2001

### Cetate
'A capitale Ottawa (Ontario) jè sulamènde 'a quarte cetate pe' numere de crestiáne dope Toronto (Ontario), Montreal (Quebec) e Vancouver (British Columbia). Aqquà d'abbasce sonde elengate le 10 cetate cchiù populose.



## Note

## 'Ndruche pure
* Canada frangese
* Targhe automobbelisteche canadese
* Bandiere de le provinge e territorie d'u Canada
* Eleziune jndr'ô Canada
* Sisteme polìteche d'u Canada
* Canadian Baseball League

## Otre pruggette

## Collegaminde fore a Uicchipèdie
* 
* Jndr'à lle terre selvagge - Recerche sus 'u Canada jndre 'nu viagge de 7000 km d 'u soje 'nderne.